Mooinooi-vroue: ‘Baasbrein’ vas vir nóg ŉ moord - Maroela Media
Die sogenaamde 52-jarige “baasbrein” agter die verdwyning en moontlike moord op die egpaar Anisha (30) en Joey (32) van Niekerk van Mooinooi, is amptelik aangekla van nóg ŉ moord. Dié moord is in 2014 op ŉ kleinhoewe buite Rustenburg gepleeg.
Sers. Ofentse Mokgadi, woordvoerder van die Rustenburg-polisie in Noordwes, het Woensdag aan Maroela Media bevestig die “baasbrein” en sy 23-jarige werker is Dinsdag in die Brits-landdroshof in hegtenis geneem waar hulle dieselfde dag verskyn het tydens hul voortslepende borgtogaansoek wat al op 18 Januarie begin het.
“Die twee verdagtes is in Brits in hegtenis geneem en na die aanhoudingselle van die Rustenburg-polisie geneem sodat hulle vandag [Woensdag] in die Rustenburg-landdroshof kan verskyn op aanklagte van moord en sakeroof,” het Mokgadi gesê.
Ao. Jannie van der Walt, die ondersoekbeampte van die Rustenburg-polisie wat vroeër deur die staat geroep is om te getuig om die verdagtes se borgtogaansoek teen te staan omdat hy meen dat hulle ŉ gevaar vir die gemeenskap inhou, het self die inhegtenisneming uitgevoer.
Van der Walt het vroeër getuig hy ondersoek ŉ saak van sakeroof en moord teen Beskuldigde 1 [die 23-jarige werker] en Beskuldigde 2 [die “baasbrein”]. Hy het ook genoem dat een van die beskuldigdes [Beskuldigde 5] ŉ getuie in sy ondersoek is.
Van der Walt het getuig die twee beskuldigdes word verdink van ŉ voorval wat op 24 Junie 2014 op ŉ kleinhoewe buite Rustenburg plaasgevind het. Die “baasbrein” se werker het glo die slagoffer, Mandie Jansen van Rensburg, op dié dag in haar werkswinkel op die kleinhoewe beroof en doodgeskiet. Beskuldigde 5 het glo gesien hoe die Beskuldigde 1 van die toneel weghardloop.
“Hy [die ‘baasbrein’] het die slagoffer se plot gekoop. As gevolg van die koop van die plot moes hulle ŉ polis in hul name uitneem. Die polisse is in sy [die ‘baasbrein’] se naam uitgeneem. Net twee maande nadat die polis uitgeneem is, is die oorledene by haar winkel beroof en ook na bewering deur Beskuldigde 1 doodgeskiet. Die polis van R1,8 miljoen is aan hom [die ‘baasbrein’] uitbetaal.”
Jansen van Rensburg is vermoor nog voor sy die koopkontrak van die kleinhoewe kon onderteken en die eiendom is dus nooit op die “baasbrein” se naam geregistreer nie.
“Op 26 Januarie 2017 het ŉ getuie na ons gekom en ons inligting gegee oor die verdagte [Beskuldigde 1] waarna ons soek. Hy is die dag daarna om 02:15 op die plaas van Beskuldigde 2 (die ‘baasbrein’) in hegtenis geneem,” het Van der Walt getuig.
Beskuldigde 1 het daarna in die hof verskyn en is borgtog in die Rustenburg-landdroshof toegestaan. Die moordsaak is destyds tydelik van die hofrol geskrap aangesien daar nie genoeg bewyse was nie.
“Die DOV het my gevra om nog ŉ getuie te soek. Ek het die getuie in die Vrystaat opgespoor. Die getuie het daar gaan wegkruip aangesien sy glo gedreig is. Sy het aan my gesê Beskuldigde 2 het haar met die dood gedreig,” het Van der Walt gesê.
Van der Walt het getuig toe inligting van Anisha en Joey se verdwyning aan die lig gekom het, het hy opdrag van die DOV gekry om die werknemer weer in verband met die Rustenburg-saak aan te keer. Die “baasbrein” is egter nooit amptelik in hegtenis geneem in dié verband nie, aangesien die polisie nog vir bewyse gewag het voordat hy uiteindelik Dinsdag in hegtenis geneem kon word.
Die beskuldigdes se borgtogaansoeke in Anisha en Joey se saak word weer in April in die Brits-landdroshof aangehoor.
Geen genade moet teenoor hulle getoon word nie. Al sy bates moet verkoop word en aan die geld aan Mandie se familie gegee word.
‘Baasbrein’ is al 52 jaar oud. Hy het eenmaal weggekom met moord en dit toe weer probeer. Was die vorige keer wel die eerste keer? Dit sal dalk die moeite werd wees om nog bietjie langer terug te gaan rondkrap.
Nee kyk hierdie baasbrein het seker gedink hy is baie slim, maar nou is hy mooi uitgevang… en ja Wonder ek stem daai geld moet aan die familie gegee word… maar glo my hy het dit al lankal seker geblaas.. hoe siek moet n mens wees op iemand so wreed te vermoor, nou kom al sy ander dade ook uit? dat jou gewete jou nie pla , Jy is n siek mens, maar jou dag sal kom… ek is net bly die saak word nou amper afgehandel sodat die familie van Joey en Anisha ook net vrede kan kry….
Volgens my, ENIGE iemand wat vir moord aangekla word moet nie eens oorweeg word vir bail nie.
Wat beteken OMW
“Oh my word”.
Hoe leef mens met jouself saam na so ‘n daad?
Haas Das · 2 jare gelede
OMW = OH MY WORD :-)
Abe, Dis…..Oh my word, word gebruik in ‘whatsapp taal’
“O my wêreld !” of “O my word !”.
m.a.w. dit is vreeslik erg.